行過太子 不得不去意咖啡餐廳 原因只有一個，就係扺食夾大件呀  羅宋湯 味道非常香濃 有大半碗菜 補充每日所需  炸雞翼 即叫即炸 雖然唔算太大隻 香脆可口又夠入味  鐵板馳名Double肉眼扒配薯菜 冇諗過一百蚊左右 就可以食到兩大片肉眼扒 仲要係鐵板上 應該係食過最抵嘅鐵板餐  肉眼完全唔硬 都幾有肉味 鐵板熱辣辣上枱 食到最後一啖都係熱嘅  鐵板美式什扒配薯菜 有齊雞扒，西班牙有機豬扒，煙肉，煎蛋，同雞肉腸 雖然呢款冇得叫double 但份量同樣好夠大  流心煎蛋非常吸睛 雞扒豬扒啖啖肉 相當豐富  冇諗過只係二百幾蚊 就可以2個人食飽飽